Operator de date cu caracter personal, înregistrat la A.N.S.P.D.C.P. sub nr. **8341**

 Nr.3686/238/CCRP/13.03.2020

**MĂSURI SPECIALE DE CONTROL ŞI PREVENIRE**

**A INFECŢIEI VIRALE CU COVID – 19**

 Având în vedere adresa nr. 5047/20/6/11.03.2020 a Instituţiei Prefectului – judeţul Suceava, înregistrată în evidenţele I.T.M. Suceava sub nr. 3619/12.03.2020, ţinând cont de situaţia creată la nivel naţional din cauza apariţiei virusului COVID-19 şi pentru prevenirea transmiterii acestuia, vă comunicăm faptul că accesul în incinta ITM Suceava va fi permis numai la cerere/solicitare şi exclusiv numai atunci când situaţia o impune. În mod obişnuit, se va opta pentru modalitatea de comunicare prin poştă, poştă electronică, telefon sau fax.

 Astfel, I.T.M. Suceava pune la dispoziţia tuturor persoanelor mijloacele prin care se pot transmite documentele solicitate de instituţia noastră sau unele solicitări ale dumneavoastră.

 **Prin e-mail** : itmsuceava@itmsuceava.ro

 **Prin fax :** 0230/213185

**Prin poştă :** I.T.M. Suceava, str. Bistriţei, nr. 9, loc. Suceava, jud. Suceava, cod poştal 720273

**Prin telefon**: 0230/512283; 0230/520060

De asemenea, în cazul deplasării la ITM Suceava în vederea unei întrevederi, aceasta se va comunica, în prealabil, cu cel puţin o oră înainte, prin poştă electronică, telefonic sau prin fax. De asemenea, persoanele mandatate să se deplaseze la sediul ITM Suceava va trebui să respecte ora programată întrevederii pentru a se evita intervalul de aşteptare suplimentară în spaţiul destinat publicului. Înainte de întrevederea cu personalul din cadrul ITM Suceava, persoana mandatată va trebui să se dezinfecteze pe mâini cu produsele de igienă existente la intrarea în instituţie.

Măsura de restricţionare se instituie pentru perioada 12-31.03.2020 şi va fi ridicată la o dată ulterioară, în funcţie de dinamica evenimentelor.

**Inspector şef,**

 **Romeo BUTNARIU**